stanford-oval/wikipedia huggingface dataset:
Suuri Siikajärvi
Maantiede

Suuri Siikajärvi koostuu läntisestä pääaltaasta, jonka itäpuolella sijaitsee Pieni Siikajärvi. Altaita erottaa noin yhdentoista hehtaarin laajuinen Siikasaari ja sen eteläpuolinen Siikajärvenniemi. Järven läntinen osa on länsirannan lahtia lukuun ottamatta melko syvä. Pieni Siikajärvi on puolestaan matala, sen keskellä tosin sijaitsee kymmenmetrinen syvänne. Suuresta Siikajärvestä noin 45 hehtaaria on vähintään 20 metriä syvä. Syvin kohta, 49 metriä, sijaitsee altaan eteläosassa. Myös altaan keski- ja pohjoisosassa on yli 40 metriä syviä alueita.
Suurella Siikajärvellä sijaitsee Siikasaaren lisäksi kahdeksan pientä saarta ja luotoa. Järven rannoilla on haja-asutusta.
Suuren Siikajärven eteläpuolella sijaitsee Lohijärvi (82,9 metriä mpy), järviä erottavan kannaksen halki virtaa laskuoja. Pohjoispuolella sijaitsee Siikaveden Siikalahti (75,8 metriä mpy). Siikavesi on osa sokkelomaista Pihlajavettä.
Suuren Siikajärven vesitilavuus on 21 396 000 kuutiometriä.
Suuri Siikajärvi (04.126.1.056) kuuluu Lohijärven valuma-alueeseen (04.126), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur-Saimaan alue (04.1). Suuri Siikajärvi on kolmanneksi laajin Lohijärven alueen 93:sta vähintään hehtaarin laajuisesta vakavedestä. Sitä edeltävät Lohijärvi ja Honkanen, sitä seuraavat Ihalan Kontunen ja Vihtarinjärvi.
Suuri Tetrijärvi

| Suuri Tetrijärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°37′13″N, 31°06′05″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Heikurapuro
Laskujoki:  Tetrikoski
Järvinumero:  04.922.1.027
Mittaustietoja
Pinnankorkeus:  147,8 m 
Rantaviiva:  12,22 km 
Pinta-ala:  1,08 km² 
Tilavuus:  0,0059 km³ 
Keskisyvyys:  5,5 m 
Suurin syvyys:  14,6 m 
Saaria:  5
:  Lapinsaaret
 fiSuuri Tetrijärvi 
Suuri Tetrijärvi on rantaviivaltaan mutkainen järvi Ilomantsissa Pohjois-Karjalassa. Sen pinta-ala on 1,1 neliökilometriä. Etäisyys Joensuusta on 68 kilometriä itään. Järvi sijaitsee ikimuistoisella eränkäyntialueella; tetri tarkoittaa teertä.
Maantiede

Suuren Tetrijärven ulottuvuus kaakosta luoteeseen on 2,8 kilometriä. Järven keskiosan leveys lännestä itään on noin kilometrin. Järven kaakkoisosan muodostaa yli kilometrin pituinen, kapea Iukonlahti. Lounaisosan muodostaa Aittolahti, joka jakautuu useisiin pienempiin lahtiin. Luoteessa on Saarilahti, jota erottaa pääaltaasta Saarilahdenniemi. Koillisessa sijaitsee Joutenlahti. Noin yhdeksän hehtaaria Suuresta Tetrijärvestä on vähintään kymmenen metriä syvä. Syvänteitä on useita ja syvin alue sijaitsee pääaltaan itäosassa.
Suuren Tetrijärven saariluku on viisi. Laajin saari on yli hehtaarin kokoinen, mutkitteleva Lapinsaaret. Saarella on pientaloja. Muut saaret ovat alle aarin laajuisia luotoja. Suuren Tetrijärven luoteispuolella sijaitsee Pieni Tetrijärvi, jonka korkeustaso on sama kuin Suuren Tetrijärven. Idässä Suuri Tetrijärvi rajautuu yli kilometrin pituiseen, kapeaan Hevonharjuun, jonka itäpuolella sijaitsee Iso Kuikkalampi.
Suureen Tetrijärveen virtaa etelästä soiden halki Heikurapuro. Kartan perusteella Suuri Tetrijärvi laskee Pienen Tetrijärven kautta Tetrikoskea Huuhtilampeen (146,5 metriä mpy). Virta vie pienten järvien kautta Nuorajärveen.
Suuren Tetrijärven vesitilavuus on 5 901 000 kuutiometriä.
Suuri Tetrijärvi (04.922.1.027) kuuluu Nuorajärven alueeseen (04.922), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9). Suuri Tetrijärvi on kahdeksanneksi laajin Nuorajärven alueen 84:stä vähintään hehtaarin laajuisesta vakavedestä. Laajimmat ovat Nuorajärvi ja Niettaanselkä.
Sofia (täsmennyssivu)

Sofia voi tarkoittaa ainakin seuraavia asioita:
Sofia, naisen nimi, joka tulee kreikan kielen sanasta σοφία ("viisaus")
Maantiede

Sofia, Bulgarian pääkaupunki
Sofía, saari Ekhinadien saariryhmässä Kreikassa
Rakennuksia

Hagia Sofia, historiallinen rakennus Istanbulissa, alkujaan kirkko, myöhemmin moskeija, nykyisin museo
Kulttuurikeskus Sofia, koulutus- ja kokoushotelli Helsingin Kallahdessa
Villa Sofia, huvila Tampereen Tammelassa
Henkilöitä

Sofia Vaasa (1547–1611), Ruotsin prinsessa
Hannoverin Sofia (1630–1714), Böömin kuningas Fredrik I:n tytär, kaikkien Ison-Britannian kruununperillisten esiäiti
Sofia (1836–1913), Ruotsin ja Norjan kuningatar, Oskar II:n puoliso
Sofia (s. 1938), Espanjan kuningatar
Sofia (s. 1984), Ruotsin prinsessa
Sofia (s. 2007), Espanjan prinsessa, kuningas Felipe VI:n tytär
Sofia, nykyiseltä taiteilijanimeltään Sofia Sida (s. 1984), suomalainen dance/pop-artisti
Henkilöitä > Kuvitteellisia henkilöitä

Milla Sofia, Jouni Turpeisen ja Netmylly Oy:n kehittämä virtuaalinen hahmo
Muita

Sofia, gnostilainen jumalhahmo
Sofia Pankki, Suomessa toiminut liikepankki
SOFIA, Stratospheric Observatory for Infrared Astronomy, lentävä infrapunaobservatorio
Sofia, Álvar Solerin musiikkikappale vuodelta 2016.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sofia”, voi hakea sivunnimihaulla, laajalla sivunnimihaulla tai tekstihaulla.
Suunnitteluteoria

Suunnitteluteoria voi viitata esimerkiksi seuraaviin:
Arkkitehtuuri
Sisustussuunnittelu
Yhdyskuntasuunnittelu
Muotoilu
Tuotesuunnittelu
Taloustiede
Mekanismin suunnittelu
Teologia
Älykäs suunnittelu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Design theory”, voi hakea sivunnimihaulla, laajalla sivunnimihaulla tai tekstihaulla.
Sydämeeni joulun teen (täsmennyssivu)

Sydämeeni joulun teen voi tarkoittaa ainakin seuraavia:
Sydämeeni joulun teen, kappale
Sydämeeni joulun teen, vuoden 1988 albumi (Vesa-Matti Loiri)
Sydämeeni joulun teen, vuoden 1998 albumi (Vesa-Matti Loiri)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sydämeeni joulun teen”, voi hakea sivunnimihaulla, laajalla sivunnimihaulla tai tekstihaulla.
Sydvesti

Sydvesti vanhan merikarhun päässä (kuvassa Norjan yleisradion valokuvaaja Ivar Kalleberg).
Sydvesti on erityisesti kalastajien ja muiden merenkulkijoiden käyttämä sadehattu. Hatussa on leveä lieri, joka jatkuu selkäpuolelle pidempänä kuin eteen ja sivuille.
Sydvesti on alun perin norjalainen keksintö. Se on saanut nimensä skandinaavisten kielten lounasta tarkoittavasta sanasta. Pohjois-Atlantin rannikolla Norjassa puhaltava lounaistuuli on voimakkaampi ja vallitsevampi kuin muiden ilmansuuntien tuulet.
Vanhat sydvestit valmistettiin rasvalla tai öljyllä vedenkestäväksi käsitellystä öljykankaasta. Nykyään sydvestien materiaalina on muiden sadevaatteiden tavoin PVC-muovi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Sydvest
Särmäpurjehai

| Särmäpurjehai |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Piikkihaikalat Squaliformes
Heimo::  Purjehait Oxonotidae
Suku::  Oxynotus
Laji::  Särmäpurhehai Oxynotus centrina
Kaksiosainen nimi
 Oxynotus centrina  (Linnaeus, 1758) 
 Särmäpurjehain levinneisyys
Katso myös
   Särmäpurjehai Wikispeciesissä   Särmäpurjehai Commonsissa 
Infobox OKNimi-testi OKIUCN-testi OK: 
Särmäpurjehai (Oxynotus centrina) on hai­laji. Särmäpurjehailla on epätavallisen korkeat, purjeita muistuttavat selkäevät, joiden kärjet ovat piikkiset. Lisäksi sillä on litteä, kolmionmuotoinen kuono ja uurteiset huulet sekä yläleuassa keihäänmalliset hampaat. Silmän takana on iso spiraakkeli. Laajentunut ruumiinontelo ja iso, öljyinen maksa parantavat eläimen kellumiskykyä, ja särmäpurjehai pystyy kellumaan paikoillaan etsiessään pohjasta moni­sukas­matoja ja muita selkärangattomia. Särmäpurjehai on yksi viidestä purjehaiden heimon lajista.
Staten Island

| Staten Island |
| --- | --- |
 Verrazano-Narrows Bridge
 Kaupungin kartta, jossa Staten Island korostettuna.
Kaupunki:  New York City
Pinta-ala:  265 km² 
Väkiluku:  495 747 (2020)
Väestötiheys:  3 327,5 as./km²
Staten Island on yksi New Yorkin viidestä kaupunginosasta (borough). Se vastaa alueeltaan Richmondin piirikuntaa (Richmond County), joka on New Yorkin osavaltion eteläisin piirikunta.
Staten Island sijaitsee kahdeksan kilometrin lauttamatkan päässä Manhattanilta, New Yorkin lahden vastarannalla. Brooklynista sen erottaa vajaat kaksi kilometriä leveä Narrowsin salmi. Se on yhä New Yorkin kaupungin harvaanasutuin ja maaseutumaisin alue, mutta toisaalta myös väkiluvultaan osavaltion nopeimmin kasvava piirikunta.
Staten Islandin hallintoalue on ollut olemassa New Yorkin Cityn yhdistämisestä alkaen, joka toteutettiin vuonna 1898. Vuoteen 1975 asti hallintoalueen nimi oli virallisesti Borough of Richmond (suom. Richmondin hallintoalue).
Historia

Kun englantilaiset valloittivat New Yorkin vuonna 1664, he yhdistivät Staten Islandin samaan siirtokuntaan, vaikka se olikin lähempänä New Jerseyä. Vuonna 1776 brittien joukot aloittivat saarelta hyökkäyksensä New Yorkiin. Yhdysvaltojen itsenäistymisen jälkeen silloisessa Richmondin kaupungissa oli New Yorkia puolustava varuskunta, siirtolaisten karanteenikeskus, orpojen ja vanhojen merimiesten hoitokoti ja rautatien lastausasema Manhattanille tullutta rahtia varten. Kun saari päätti kansanäänestyksessä liittyä osaksi New Yorkia, sen väkiluku oli vähän yli 65 000.
Vuoden 1900 jälkeen hallintokeskus ja kaupungintalo rakennettiin St. Georgeen lähelle lauttalaituria. Kiinteistökeinottelijat pettyivät odotuksissaan, kun suoraa metrolinjaa Staten Islandille ei onnistuttu toteuttamaan. Ennen 1930-lukua Staten Islandin teollisuus ja väkiluku kasvoivat vain hitaasti, ja kasvu pääsi vauhtiin vasta kun saaren ja New Jerseyn välille rakennettiin Goethalsin, Outerbridgen ja Bayonnen sillat vuosina 1928–1931. Verrazzanon silta yhdisti Staten Islandin Brooklyniin vuonna 1964, mikä käynnisti lopulta saaren nopean kehityksen ja teki siitä toiminnallisen osan kaupunkia. Kauppapuutarhat on lopetettu, mutta Staten Islandissa on yhä New Yorkin suurin yhtenäinen puistoalue, lähes 1 200 hehtaarin laajuinen Staten Island Greenbelt.
Staten Island on New Yorkin etnisesti yhtenäisin, nuorin ja konservatiivisin kaupunginosa. Kaupunginosan poliitikot pitävät palveluja alimitoitettuina, asukkaat kärsivät New Jerseystä tulevista ympäristösaasteista ja lisäksi saarella on New Yorkin suurin kaatopaikka. Fresh Killsin kaatopaikkaa on käytetty vuodesta 1948, ja sen jätevuori saavuttaa 150 metrin korkeuden. Sen jälkeen kun New Yorkin kaupunginosien poliittista asemaa heikennettiin vuonna 1990 korkeimman oikeuden päätöksellä, Staten Islandissa on kannatettu suunnitelmia, joiden mukaan alue eroaisi New Yorkista ja siitä tulisi itsenäinen kaupunki.
Liikenne

Staten Islandille johtaa maantiesillat Brooklynista, Bayonnesta, Elizabethista, sekä Berth Amboysta. Sinne pääsee myös Manhattanilta ilmaisella lautalla. Lautalta on hyvät näkymät Manhattanille ja Vapaudenpatsaalle.
Kuvagalleria

Staten Islandin lautta
Verrazano Narrows Bridge
Kadunkulma Staten Islandilla.
Staten Islandin lautta lähestymässä lauttaterminaalia.
Aiheesta muualla

Kuvia tai muita tiedostoja aiheesta Staten Island Wikimedia Commonsissa
Staten Island Borough President's Office
Timeline of Staten Island History
Systole

Havainnolistava kuva supistumisvaiheesta ja veren kulkemisesta sen aikana. Keuhkovaltimoläppä oikealla ja aorttaläppä vasemmalla avautuvat päästäen veren virtaamaan; vastaavasti kolmiliuska- ja hiippaläppä sulkeutuvat estäen verta virtaamasta taaksepäin kammioista eteisiin.
Systole on sydämen toimintavaiheista supistumisvaihe. Sen vastakohta on diastole eli sydämen lepovaihe. Supistumisvaiheessa oikea ja vasen kammio pumppaavat verta eteenpäin.
Sydämen syklin tapahtumat. Keskellä diastole, jolloin kammiopaine (sininen käyrä) on pienimmillään.
Sysäyksenvahvistin

Kiväärin päässä näkyvä punainen laite on sysäyksenvahvistin.
Sysäyksenvahvistin on rynnäkkökiväärissä tai jossakin muussa aseessa käytettävä vahvistin.
Sysäyksenvahvistinta käytetään silloin kun ammutaan paukkupatruunoilla. Vahvistin hajottaa luodin ja estää palokaasun liian nopean pakenemisen. Paine aseen piipussa pysyy riittävän korkeana riittävän ajan, jotta itselataava ehtii latautua. Paukkupatruunoilla simuloidaan kovapanosammuntaa.
Joissakin tapauksissa voidaan myös käyttää paukkupatruunapiippua.
Syt

Syt tarkoittaa seuraavia asioita:
suurin yhteinen tekijä, syt, matematiikan käsite
Suomalaisen Yhteiskunnan Tuki, SYT, säätiö
SYT-kassa, Suomalaisten Yrittäjien Työttömyyskassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syt”, voi hakea sivunnimihaulla, laajalla sivunnimihaulla tai tekstihaulla.
Suolukat

| Suolukat |
| --- | --- |
 Kesäsuolukka Bassia scoparia
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Camphorosmoideae
Suku::  Suolukat Bassia  All.
Synonyymit
 suolot (Chenoleoides (Ulbr.) Botsch.) 
Katso myös
   Suolukat Wikispeciesissä   Suolukat Commonsissa 
Infobox OKNimi-testi OK: 
Suolukat eli kesäsypressit (Bassia) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu 20 lajia. Niistä Euroopassa esiintyy 15.
Tunnettu laji on yksivuotisena koristekasvina viljelty kesäsuolukka eli kesäsypressi (Bassia scoparia). Se kasvaa luonnonvaraisena myös Suomessa uustulokkaana.
Suolukkalajeja

villasuolukka (Bassia hirsuta)
kielisuolukka (Bassia hyssopifolia)
kesäsuolukka eli kesäsypressi (Bassia scoparia )
rikkakesäsuolukka (B. scoparia subsp. densiflora)
tarhakesäsuolukka (B. scoparia subsp. scoparia)
valkosuolo (Bassia tomentosa, syn. Chenoleoides tomentosa)
Aiheesta muualla

Suomen Lajitietokeskus: Suolukat (Bassia)
ITIS: Bassia (englanniksi)
United States Department of Agriculture (USDA): Bassia (englanniksi)
Flora of China: Bassia (englanniksi)
Suuri Saatana

Suuri Saatana (persiaksi شيطان بزرگ Shaytan Bozorg, arabiaksi الشيطان الأكبر Al-Shaytan Al-Akbar) on nimitys, jota Iranin poliittinen johto käyttää Yhdysvalloista. Ajatollah Khomeini on käyttänyt termejä Iblis ja Shaitan, jotka kumpikin ovat islamilaisia termejä Saatanalle.
Alkuperä

Vuonna 1948 islamilainen ideologi Sayyid Qutb lähti Egyptin hallituksen toimeksiannosta Yhdysvaltoihin kahdeksi ja puoleksi vuodeksi tutkimaan paikallista koulutusjärjestelmää. Palattuaan hän kirjoitti halveksivaan sävyyn Yhdysvalloista ja länsimaisesta kulttuurista yleensä. Hän piti näkemäänsä elämäntapaa moraalittomana ja huomioi erityisesti tanssi-illat, ”joissa molemmat sukupuolet tapaavat, seurustelevat ja koskettelevat.” Islamilaiseen elämään tottuneena hän piti tätä kauhistuttavana ja siveettömänä, ja hänen näkökulmastaan ihmisten käytöksen aiheuttajana oli Saatana. Häneltä ajatellaan olevan peräisin ajatus Yhdysvalloista Saatanan valtakuntana[lähde? ].
Islamilainen vallankumous

Ajatollah Khomeinin kerrotaan sanoneen 5. marraskuuta 1979: ”Amerikka on suuri Saatana, haavoitettu käärme.” Iranin vallankumouksen aikana ja sen jälkeen samankaltaisia nimityksiä käytettiin länsimaista ja jossain määrin Neuvostoliitosta, jota kutsuttiin Vähäisemmäksi Saatanaksi. Israelia kuvataan nykyään joskus termillä Pieni Saatana.
Termiä käytettiin laajasti islamilaisen vallankumouksen aikana ja sen jälkeen, mutta sen käyttö jatkuu yhä joissain Iranin poliittisissa piireissä. Mielenosoituksissa termin ohessa käytetään usein huutoa Marg bar Amrika! (”Kuolema Amerikalle”).
Street Fighter: The Movie (videopeli)

| Street Fighter: The Movie |
| --- | --- |

Kehittäjä:  Incredible Technologies (kolikkopeli) Capcom (konsoliversiot)
Julkaisija:  Capcom Acclaim
Julkaistu:  Kolikkopeli kesäkuu 1995 PlayStation, Sega SaturnJP elokuu 1995NA 9. syyskuuta 1995
Lajityyppi:  tappelupeli
Pelimuoto:  yksinpeli
Ikäluokitus:  ESRB: T  
Alusta:  kolikkopeli, PlayStation, Sega Saturn
Lisää peliartikkeleitaVideopelien teemasivulla
Infobox OK      : 
Street Fighter: The Movie on Incredible Technologiesin kehittämä ja Capcomin julkaise tappelupeli, joka on julkaistu vuonna 1995 kolikkopelinä. Peli pohjautuu samannimiseen elokuvaan. Peli käytti digitalisoituja kuvia elokuvan näyttelijöistä, jotka esittivät omia roolihahmojaan. Peli julkaistiin aluksi kolikkopelinä vuonna 1995 ja myöhemmin samana vuonna PlayStationille ja Sega Saturnille. Poikkeuksellisesti kolikkopeliä ei siirretty suoraan konsoliversioihin vaan Capcom tuotti pelin erikseen Incredible Technologiesin kehittämästä kolikkopeliversiosta.
Pelattavuus > Kolikkopeli

Street Fighter: The Movie -peli julkaistiin noin puoli vuotta Super Street Fighter II Turbon jälkeen, josta se poikkeaa usealla tavalla. Peli painottuu huomattavasti enemmän ilmassa tehtäviin comboihin ja pelaaja kykenee tekemään jatkuvia hyökkäyksiä vastaiskuista huolimatta. Lisäksi pelaajalla on mahdollisuus peruuttaa aikomansa erikoisliike ja vaihtaa se toiseen.
Pelin hahmot saivat myös uusia erikoishyökkäyksiä normaalien lisäksi. Muun muassa M. Bisonilla on "Electric Arc" ja Guilella "Handcuff". Lisäksi Zangiefillä ja Balrogilla on kyky kääntää vastustajien ammushyökkäykset takaisin vastustajiinsa päin. Liikkeet vaativat pelaajalta painamaan tiettyä hyökkäys- ja suuntanappia. Lähitaistelussa käytetyt niskalenkkien tai heitto-otteiden suunnat käännettiin päinvastaiseksi. Mikäli pelaaja hyökkää vasemmalta ja tarraa vastustajaansa kiinni, liike heittää vastustajan oikealle. Aikaisemmissa Street Fighter -peleissä heitto tapahtuu samaan suuntaan, jonne pelaaja on menossa. Heitto-otteista kykeni myös The Movie -pelissä pakenemaan ja tekemään samanlaisen vastahyökkäyksen.
Erikoisliikkeille puolestaan on annettu oma mittari, jonka täytyy olla "danger"-tasolla, ennen kuin näitä liikkeitä voi suorittaa. Pelissä on mukana myös Super Street Fighter II Turbosta tuttu "Super Combo" -mittari. Lähes kaikilla on vähintään kaksi Super Combo -liikettä, jotka voi huomata sinisestä tai punaisesta varjosta, jonka liikkeet jättävät jälkeensä.
Normaalissa yksinpelissä on yhteensä neljätoista ottelua, johon on laskettu mukaan taistelu omaa hahmoa vastaan. Viimeisenä vastuksena on aina Bison. Pelissä on mukana myös useita salaisia pelimoodeja, kuten "Tag Team", jossa pelaaja saa valita kaksi haluamaansa hahmoa ja taistella toista pariryhmää vastaan.
Pelattavuus > Konsoliversiot

Konsoliversio oli hyvin pitkälti samanlainen pelattavuudeltaan kuin kolikkopeliversio. Lisättynä ominaisuutena tuli "Super Special Moves", jotka ovat vielä tehokkaampia kuin erikoisliikkeet ja super combot. Jotta kyseiset liikkeet pystyi tekemään, super combo -mittarin täytyi olla vähintään puoliksi täynnä. Mikäli mittari oli täysi, kykenee pelaaja tekemään rajattoman määrän "Super Specials" -liikkeitä, kunnes hän tekee super combo -liikkeen.
Kolikkopeliin nähden konsoliversioon oli lisätty neljä eri pelimoodia. Yksinpelin lisäksi mukana oli "Movie Battle", joka seurasi elokuvan juonta. Pelattavana hahmona oli vain Guile, jolla oli tarkoitus päästä taistelemaan Bisonia vastaan. Matkan aikana taisteluista saatujen pisteiden mukaan määräytyi seuraavan tason vastustajien määrä. Loput pelimoodit olivat arcade-tyylinen "Street Battle", jossa pelaaja saa valita haluamansa hahmon ja kohdata sillä kaksitoista tietokoneen ohjaamaa vastusta. "Vs. Mode" on edellisistä Street Fighter -peleistä tuttu kaksinpeli ja neljännessä moodissa "Trial Mode" pelaaja taistelee valitsemaansa tietokoneen ohjaamaa vastustajaa vastaan tarkoituksenaan voittaa vastustajansa mahdollisimman nopeasti tai kerätä mahdollisimman paljon pisteitä.
Hahmot

| Pelattavat hahmot> Hahmot | Pelattavat hahmot> Kolikkopeli | Pelattavat hahmot> Konsoliversiot | Pelattavat hahmot> Näyttelijät |
| --- | --- | --- | --- |
| Guile | Pelattavana | Pelattavana | Jean-Claude Van Damme |
| M. Bison | Pelattavana | Pelattavana | Raúl Juliá ja Darko Tuscan |
| Sagat | Pelattavana | Pelattavana | Wes Studi |
| Vega | Pelattavana | Pelattavana | Jay Tavare |
| Ryu | Pelattavana | Pelattavana | Byron Mann |
| Ken | Pelattavana | Pelattavana | Damian Chapa |
| Chun-Li | Pelattavana | Pelattavana | Ming-Na |
| Balrog | Pelattavana | Pelattavana | Grand L. Bush |
| E. Honda | Pelattavana | Pelattavana | Peter Tuiasosopo |
| Cammy | Pelattavana | Pelattavana | Kylie Minogue |
| Blade | Pelattavana | Ei pelattavana | Alan Noon |
| Sawada | Pelattavana | Pelattavana | Kenya Sawada |
| Zangief | Pelattavana | Pelattavana | Andrew Bryniarski |
| Blanka | Ei pelattavana | Pelattavana | Kim Repia |
| Dee Jay | Ei pelattavana | Pelattavana | Miguel A. Núñez Jr |
| Akuma | Pelattavana | Salattuhahmo | Ernie Reyes Sr |

↑  Raúl Julián piti esiintyä pelissä, mutta sairauden vuoksi hänet nähtiin vain välianimaatioissa, kun taas elokuvassa Julian stuntit tehnyt Darko Tuscan toimi hahmon roolissa.
Aiheesta muualla

Street Fighter - The Movie Killer List of Videogamesissä (englanniksi)
Street Fighter: The Movie MobyGamesissa (englanniksi)
Street Fighter
| --- | --- |
Videopelit:   Street Fighter  Street Fighter II Super Street Fighter II  Super Street Fighter II Turbo  Turbo HD Remix  Street Fighter Alpha Alpha 2  Alpha 3  Street Fighter III  Street Fighter IV Super Street Fighter IV  Ultra Street Fighter IV  Street Fighter V  Street Fighter 6 
Spin-off-pelit:   Street Fighter 2010  Street Fighter: The Movie  Street Fighter EX EX2  EX3  Super Puzzle Fighter II Turbo  Super Gem Fighter Mini Mix  Street Fighter Online: Mouse Generation 
Muut pelit:   X-Men vs. Street Fighter  Marvel Super Heroes vs. Street Fighter  Street Fighter X Tekken  Tekken X Street Fighter 
Hahmot:   Akuma  Balrog  Blanka  Cammy  Chun-Li  Dan  Dhalsim  E. Honda  Fei-Long  Guile  Ken  M. Bison  Ryu  Sagat  Sakura  T. Hawk  Vega  Zangief 
Elokuvat:   Street Fighter (1994)  Street Fighter: The Legend of Chun-Li (2009) 
Animaatioelokuvat:   Street Fighter II: The Animated Movie (1994)  Street Fighter Alpha: The Animation (1999)  Street Fighter Alpha: Generations (2005)  Street Fighter IV: The Ties That Bind (2009) 
Televisiosarjat:   Street Fighter II V (1995)  Street Fighter (1995–1997)  Street Fighter: Assassin's Fist (2014) 
Sarjakuvat:   Street Fighter II: Ryu  Street Fighter: Sakura Ganburu!
Suunnittelu- ja konsultointiyritykset SKOL

Suunnittelu- ja konsultointiyritykset SKOL (aiemmin Suomen Konsulttitoimistojen Liitto 1967–1996, Suunnittelu- ja konsulttitoimistojen liitto 1996–2014) on suunnitteluyritysten edunvalvontajärjestö.
SKOLin jäseninä on insinööri- ja arkkitehtitoimistoja yhdyskuntatekniikan, talonrakennuksen ja teollisuuden alalta. Jäsenyritysten työntekijämäärä on noin 17 000 henkeä.
Aiheesta muualla

Suunnittelu- ja konsulttitoimistojen liitto SKOL skolry.fi. Arkistoitu 8.7.2007. Viitattu 5.6.2007.